EEN - Hrvatska

Poziv na poslovni susret "B2Fair" u Luxemburgu
2012-06-13 09:47 - 2012-06-14 09:47 (Europe/Zagreb)
Tražite li nove poslovne kontakte u srcu Europe?Zanima Vas susret s tvrtkama iz različitih sektora iz mnogih zemalja na jednom mjestu?
Onda su poslovni susreti B2Fair koji će biti organizirani u Luksemburgu, 13. i 14. lipnja 2012 tijekom gospodarskog sajma “Poslovni dani velike regije” pravo je mjesto za vas!!!
Smješten u samom srcu Europe, sajam “Greater Region” obuhvaća područja Velikog Vojvodstva Luksemburga, Valonije u Belgiji, Lorraine u Francuskoj i Rheinland-Pfalz i Saarland u Njemačkoj. Zbog svojih prekograničnih poslovnih odnosa na dnevnoj bazi već desetljećima “Greater Region” je primjer europske integracije. Sajam “Poslovni dani velike regije” usredotočiti će se na najvažnije sektore ovog geografskog područja.
– Okoliš i energija
– Automobilski sektor
– Eko gradnja i održivi razvoj
-Zrakoplovstvo
– E-mobilnost
– ICT, e-commerce i web-marketing
– Strojevi, metalurgija & robotika
– Usluge za tvrtke.
– Prijevoz i logistika
Osim tvrtki iz Velike regije, sudionici B2Fair poslovnih susreta pristižu iz brojnih drugih zemalja.
Sajam poslovnih dana velike regije osim izložbenih štandova i događaja B2Fair sadržavat će i mnoge druge događaje, kao što su interaktivne konferencije, TV pozornica i umrežavanje i domjenak. U privitku vam dostavljamo pozivnicu za sajam.
Kotizacija iznosi 175.00 EUR za prvoprijavljenog predstavnika tvrtke i 75,00 eura za svakog dodatnog sudionika. Dodatne usluge mogu se naručiti putem interneta, za vrijeme registracije. Cijena od 100,00 EUR (50,00 EURa za svakog dodatnog sudionika) posebna je pogodnost za one tvrtke koje se registriraju do 30. ožujka 2012. Više informacija o događanju dostupno je od 29. veljače 2012 na www.b2faironline.com/gr-businessdays2012.

Prezentacija hrvatskih i mađarskih iskustava u korištenju europskih fondova
2012-06-12 15:31
Hrvatska gospodarska komora – Županijska komora Rijeka u okviru projekta Europske poduzetničke mreže (EEN), a u suradnji s mađarskom Komorom Vas,iz Szombathely-ja, organizira Prezentaciju hrvatskih i mađarskih iskustava u korištenju europskih fondova.

Prezentacija će se održati u velikoj dvorani Županijske komore Rijeka, Bulevar oslobođenja 23, u utorak 12. lipnja 2012. godine s početkom u 10.30 sati.

Program dostavljamo u prilogu, te molimo da interes za sudjelovanje potvrdite dostavom priloženog prijavnog obrasca na adresu santonin@hgk.hr ili fax 216 033, najkasnije do petka 08. lipnja 2012. godine.

Poziv na radionicu: "Mogućnosti za poduzetnike iz EU programa CIP i FP7" - Pula
2012-06-12 10:45
Pozivamo Vas na Info dan “Mogućnosti za poduzetnike iz EU Programa za konkurentnost i inovacije (CIP)”
koji će se u suorganizaciji Ministarstva poduzetništva i obrta te Hrvatske gospodarske komore – Europske poduzetničke mreže Hrvatska i Županijske komore Pula održati,
12. lipnja 2012. godine (utorak) u 11,00 sati
u Velikoj dvorani Županijske komore Pula, Cararrina 5
Na informativnom danu nacionalna koordinatorica za CIP-EIP g. Snježana Pavlovski (Ministarstvo poduzetništva i obrta) će predstaviti uvjete ovogodišnjeg natječaja „Eko inovacije“, a g. Goran Zeković, zamjenik direktora HIT-a mogućnosti sudjelovanja poduzetnika u programu FP7 što su Programi Europske unije otvoreni za sudjelovanje poduzetnika.
Dr. sc. Stjepan Lakušić, voditelj RUCONBAR projekta (Građevinski fakultet u Zagrebu) sufinanciranog iz natječaja otvorenog 2010. godine, dati će praktičan primjer kako prijaviti projektnu ideju i kako implementirati projekt. Nacionalna kontakt osoba za FP7 SME, g. Marijana Ćutuk (Hrvatski institut za tehnologiju) predstavit će natječaj „Istraživanja u koristmalih i srednjih poduzeća“, a predstavnik PBZ banke predstavit će “Sinergo” kredite iz CIP programa.
Natječaj EKO INOVACIJE (ECO INNOVATION) u sklopu Okvirnog programa za konkurentnost i inovacije (CIP) vrijedan 34,8 milijuna eura otvoren je do 06. rujna 2012. godine u 17:00 sati.
Molimo Vas da svoje sudjelovanje potvrdite dostavom ispunjene prijavnice (u prilogu) putem e-pošte lropac@hgk.hr ili hgkpu@hgk.hr ili faxa 052 211 875, najkasnije do 11. lipnja 2012. Zbog ograničenog broja polaznika, rezervacija mjesta obavljat će se prema redoslijedu zaprimanja prijava, do popunjavanja kapaciteta dvorane.

Invitation to Webinar: How to Write ERC Starting Grant Proposal?
2012-06-11 15:06
This webinar is dedicated to West Balkan scientist and should offer information on regulations and developments in Starting Grants and few hints for successful proposal:
– How should I structure the proposal?
– How should I present my Track Record?

Ylva Huber, FFG-Expert and Austrian ERC NCP, will give the presentation and answer your questions.

Title: “How to write ERC Grant proposal?” Date: Monday, June 11, 2012 Time: 10:00 AM – 11:00 AM CEST
Register now by clicking the link below: https://www4.gotomeeting.com/register/520385727
After registering you will receive a confirmation email containing information about joining the Webinar.

Poziv na Info dan "Mogućnosti za poduzetnike iz EU programa CIP i FP7"
2012-06-11 14:12
Natječaj EKO INOVACIJE (ECO INNOVATION) u sklopu Okvirnog programa za konkurentnost i inovacije (CIP) vrijedan 34,8 milijuna eura otvoren je do 06. rujna 2012. godine u 17:00 sati.

Info dan Mogućnosti za poduzetnike iz EU programa CIP i FP7
u organizaciji EEN mreže
održat će se u HGK-Županijskoj komori Rijeka 11. lipnja 2012. godine s početkom u 11,00 sati.

Na informativnom danu nacionalna koordinatorica za CIP-EIP g. Snježana Pavlovski (Ministarstvo poduzetništva i obrta) će predstaviti uvjete ovogodišnjeg natječaja „Eko inovacije“, a g. Goran Zeković, zamjenik direktora HIT-a mogućnosti sudjelovanja poduzetnika u programu FP7 što su Programi Europske unije otvoreni za sudjelovanje poduzetnika. Dr. sc. Stjepan Lakušić, voditelj RUCONBAR projekta (Građevinski fakultet u Zagrebu) sufinanciranog iz natječaja otvorenog 2010. godine, dati će praktičan primjer kako prijaviti projektnu ideju i kako implementirati projekt. Nacionalna kontakt osoba za FP7 SME, g. Marijana Ćutuk (Hrvatski institut za tehnologiju) predstavit će natječaj „Istraživanja u korist malih i srednjih poduzeća“, a predstavnik Privredne banke Zagreb predstavit će EU sinergo kredite iz CIP programa.

Molimo Vas da ispunjenu prijavnicu za sudjelovanje dostavite na e-mail adresu bkalokira@hgk.hr ili fax broj 051/216 033 najkasnije do 04. lipnja 2012. godine.

Poziv na radionicu: "Mogućnosti za poduzetnike iz EU programa CIP i FP7" - Split
2012-06-06 09:57
06.lipnja 2012.g. , s početkom u 10:30 sati.
ŽK Split, Obala A.Trumbića 4
U okviru info-dana biti će predstavljen otvoreni natječaj za Eko-inovacije u okviru programa CIP – EIP (Competitiveness and Innovation Programme – Program za inovacije i konkurentnost Europske unije) te Sedmi okvirni program za istraživanje i razvoj, glavni financijski instrument za potporu aktivnosti znanstvenog istraživanja i tehnološkog razvoja Europske unije koji pokriva gotovo sve znanstvene discipline.

Natječaj EKO INOVACIJE u sklopu Okvirnog programa za konkurentnosti i inovacije (CIP) vrijedan 34,8 milijuna eura otvoren je od 06.rujna 2012. godine.
Program info-dana nalazi se u prilogu.
Ukoliko ste zainteresirani sudjelovati na info danu, molimo Vas, da ispunjenu prijavnicu (u prilogu) pošaljete na adresu e-pošte nbusic@hgk.hr ili na fax: 021/346956, najkasnije do 04.06.2012.g.

Poziv na radionicu: "Mogućnosti za poduzetnike iz EU programa CIP i FP7" - Zadar
2012-06-05 10:18
Obavještavamo vas da će se u Hrvatskoj gospodarskoj komori – Županijskoj komori Zadar održati Informativni dan “Mogućnosti za poduzetnike iz EU Programa za konkurentnost i inovacije (CIP)”, u utorak, 5. lipnja 2012. g. od 12:00 do 15:00 h (dvorana za sastanke, II kat).
Na informativnom danu nacionalna koordinatorica za CIP-EIP g. Snježana Pavlovski (Ministarstvo poduzetništva i obrta) će predstaviti uvjete ovogodišnjeg natječaja „Eko inovacije“, a g. Goran Zeković, zamjenik direktora HIT-a mogućnosti sudjelovanja poduzetnika u programu FP7 što su Programi Europske unije otvoreni za sudjelovanje poduzetnika.

Dr. sc. Stjepan Lakušić, voditelj RUCONBAR projekta (Građevinski fakultet u Zagrebu) sufinanciranog iz natječaja otvorenog 2010. godine, dati će praktičan primjer kako prijaviti projektnu ideju i kako implementirati projekt. Nacionalna kontakt osoba za FP7 SME, g. Marijana Ćutuk (Hrvatski institut za tehnologiju) predstavit će natječaj „Istraživanja u koristmalih i srednjih poduzeća“, a predstavnik PBZ banke predstavit će “Sinergo” kredite iz CIP programa.

Natječaj EKO INOVACIJE (ECO INNOVATION) u sklopu Okvirnog programa za konkurentnost i inovacije (CIP) vrijedan 34,8 milijuna eura otvoren je do 06. rujna 2012. godine u 17:00 sati.
Prijave za sudjelovanje na Informativnom danu programa CIP eko – inovacije: prijavnicom iz priloga na faks (023) 213-923 ili E-mail: mmisulic@hgk.hr.
Rok za prijavu: do 1. lipnja 2012.

Radionica za žene potencijalne poduzetnice u Zagrebu - projekt "EntrepreneurSHEp"
2012-06-04 12:48
Hrvatska gospodarska komora sa svojim projektnim partnerima Visokom školom za ekonomiju, poduzetništvo i upravljanje „Nikola Šubić Zrinski“ iz Zagreba, TERA TEHNOPOLIS d.o.o. iz Osijeka, Tehnološkim parkom Varaždin – TPV i poziva Vas na trodnevnu radionicu u okviru projekta „EntrepreneurSHEp Croatia“ – Europska mreža žena ambasadorica poduzetništva koja će se održati u
Vijećnici Hrvatske gospodarske komore – Komore Zagreb, Draškovićeva 45, Zagreb, 4-6. lipnja 2012., s početkom u 8,30 sati
Ova radionica je jedna od 5 radionica koje će se održati ove godine u 5 različitih hrvatskih gradova, a kroz koje je cilj dovesti zainteresirane žene na razinu pokretanja njihove vlastite tvrtke, nakon što je kroz projekt održano 10 motivacijskih seminara na kojima smo putem ambasadorica, odabranih uspješnih poslovnih žena u Hrvatskoj uspjeli potaknuti nezaposlene i ostale žene da počnu razmišljati o poduzetništvu kao svom životnom putu.
Program počinje svakog dana 8.30h, a završava u 16h. Svaki dan se predaju po dva modula s različitim temama, a pokrit će teme „Od poslovne ideje do profita“, „Sve je marketing, marketing je sve“, „Poslovno planiranje – od kuda krenuti“ „Organizirajte svoj posao“, „Poduzetnik u elektroničkom poslovanju“ te „Mogući pravni oblici organiziranja poduzetništva i poslovne odgovornosti“. Detaljniji program dostavljamo u prilogu.
Navedene teme izložit će iskusni predavači partnerskih institucija projekta – Visoke škole za ekonomiju, poduzetništvo i upravljanje „Nikola Šubić Zrinski“ iz Zagreba te Tera Tehnopolis d.o.o.iz Osijeka. Većinu tema svojim primjerima dobre prakse potkrijepit će ambasadorice ženskog poduzetništva Sanja Opačak, Ivana Nikolić, Martina Klepić Novalija, Vlasta Sršek – Cerkvenik te Diana Antičić.
Radionica je besplatna, ali zbog ograničenog broja mjesta, registracija je obavezna. Ukoliko ste zainteresirane za sudjelovanje na radionici, molimo Vas da svoje sudjelovanje potvrdite dostavom ispunjene prijavnice (u prilogu) najkasnije do 1. lipnja 2012. na e-mail ibuljan@hgk.hr. U slučaju popunjenosti kapaciteta, bit ćete obaviješteni.
Za eventualna pitanja možete nazvati 4606 821.

Poziv na radionicu: "Mogućnosti za poduzetnike iz EU programa CIP i FP7" - Osijek
2012-06-04 10:13
Hrvatska gospodarska komora – Europska poduzetnička mreža u suorganizaciji Ministarstva poduzetništva i obrta (MINPO) i Hrvatskog instituta za tehnologiju (HIT), održati će info-dan “Mogućnosti za poduzetnike iz EU programa CIP i FP7”, dana 04. lipnja ( ponedjeljak ) 2012. godine u 12 sati u prostorijama Županijske komore Osijek, Europske avenije 13.
08. svibnja 2012. otvoren je natječaj CIP – ECO INNOVATION ( EKO INOVACIJE ) u sklopu Okvirnog programa za konkurentnost i inovacije. Program je vrijedan 34,8 milijuna € i otvoren je do 06. rujna 2012. u 17,00 sati.
CIP je program usmjeren održivom razvoju inovativnog malog i srednjeg poduzetništva, usklađen s politikom zaštite okoliša, korištenjem obnovljivih izvora energije, uz mogućnost lakšeg pristupa financijskim oblicima pomoći i učenja na primjerima najbolje prakse. Eko-inovacije, potprogram Programa Zajednice CIP, podrazumijevaju sve oblike inovacijskih aktivnosti koje rezultiraju ili čiji je cilj bitno poboljšanje zaštite okoliša.
Eko-inovacije uključuju nove proizvodne procese, nove proizvode ili usluge te nove metode poslovanja i upravljanja, čije će korištenje ili provedba spriječiti ili znatno smanjiti rizike za okoliš, zagađenje i sve druge negativne posljedice uporabe resursa tijekom životnog ciklusa srodnih aktivnosti.

Poziv na radionicu: "Mogućnosti za poduzetnike iz EU programa CIP i FP7" - Koprivnica
2012-06-01 12:03
U privitku Vam dostavljamo poziv za sudjelovanje info danu koji će se održati 01.06.2012. u HGK ŽK Koprivnica, Frankopanska 3, Koprivnica s početkom u 11,00 sati. gdje će biti predstavljeni uvjeti ovogodišnjeg natječaja „Eko-inovacije“ te mogućnosti sudjelovanja poduzetnika u programu FP7. Također dr.sc. Stjepan Lakušić će dati praktičan primjer kako prijaviti projektnu ideju i kako implementirati projekt, a nacionalna kontakt osoba za FP7 SME gđa Marijana Ćutuk će predstaviti natječaj „Istraživanja u korist malih i srednjih poduzeća .Biti će predstavljeni i EU sinergo krediti iz CIP programa.

Trening za pisanje projektnih prijava za individualne Marie Curie stipendije
2012-06-01 11:54
Agencija za mobilnost i programe EU u suradnji s BICROm u okviru Europske poduzetničke mreže Hrvatske (Enterprise Europe Network-EEN) organiziraju trening za pisanje projektnih prijava za individualne Marie Curie stipendije.
Ukoliko se odlučite predati svoj projektni prijedlog na jednom od otvorenih natječaja za individualne Marie Curie stipendije imate mogućnost sudjelovati na treningu za pisanje projektnih prijava za individualne Marie Curie akcije.
Trening će se održati 1. lipnja 2012. godine u Zagrebu a voditi će ga Alie Kwint, konzultantica iz Francuske s dugogodišnjim iskustvom u savjetovanju korisnika za natječaje unutar europskih okvirnih programa za znanost: – Savjetnik za europske okvirne programe za znanost od 1999. g. (od FP5) – 6 godina NCP za PEOPLE u Nizozemskoj– Trenutno „free lance” konzultant za (MCA)– Sudjelovala u pisanju 15 projektnih prijedloga za MCA –75% uspješnost (3 projekta su trenutno u pregovorima) – 13 odrađenih treninga za pisanje projektnih prijava za MCA
Trening će se održati na engleskom jeziku te će broj sudionika biti ograničen. Sudjelovanje je besplatno, a preduvjet za sudjelovanje je prijava na adresu peopleprogram@mobilnost.hr uz slanje sažetka projektnog prijedloga sljedećeg sadržaja:– Kratak pregled S&T (Science & Technology) dijela– Ponešto informacija o gostujućoj organizaciji– Ciljevi usavršavanja– Koristi od projekta (mogućnosti za razvoj karijere, nove vještine i kompetencije, sticanje novih iskustava itd.)
Rok za predaju projektnih sažetaka je 13.svibnja 2012. U slučaju većeg broja zainteresiranih prihvaćati će se prijave prvih 20 istraživača s uredno predanim projektnim sažetkom koji sadrži gore navedene elemente.
Budući da je u PEOPLE programu dozvoljeno ponovno predavanje projektnih prijedloga (tzv. Resubmission) trening će biti od iznimnog značaja posebno onima koji su predavali prijavu u 2011. godini jer će im trening pomoći da poboljšaju prijavu i postignu bolji rezultat u 2012. godini.
Više informacija o PEOPLE programu i Marie Curie akcijama možete pronaći i na stranicamaEURAXESS portala posvećenim PEOPLE programu te na stranicama Europske komisije . Podatke o pojedinim natječajima možete pronaći na Research Participant Portal-u na kojem se možete i prijaviti.
Radionica će se održavati u sobi 006 u Ministarstvu znanosti, obrazovanja i sporta, Donje Svetice 38, Zagreb.

Poslovni susreti na temu obnovljivih izvora energije u Austriji
2012-05-31 10:33
Susret poslovne zajednice i javnih donositelja odluka
u suradnji s
Güssing – grad koji živi od energetski održivih zaliha
Gdje: Güssing, Austrija (Google Maps) u Europskom centru za obnovljive izvore energije Kada: 31. svibnja 2012 Sektori: Obnovljivi izvori energije Službeni jezik: Engleski
Troškovi: NEMA KOTIZACIJE – sudionici su samo dužni pokriti svoje troškove putovanja i smještaja
Registrirajte se ovdje: http://www.b2match.com/renewableguessing2012
Fokus Ovi poslovni susreti imaju za cilj umrežavanje poduzetnika koji posluju s obnovljivim izvorima energije, kao i predstavnika javne uprave u Vašoj zemlji koji su zainteresirani za pokretanje projekata na temu obnovljivih izvora energije u svojoj zajednici.
Cilj je povezati poduzetnike s javnim donositeljima odluka.
Zašto sudjelovati
– saznajte kako je Grad Güssing organizirao vlastitu održivu opskrbu energijom
– upoznajte druge gradonačelnike i predstavnike lokalnih vlasti
– razgovarajte o novim tehnologijama i istraživačkim projektima
– pokrenite projekte obnovljivih izvora energije s tvrtkama koje sudjeluju na događanju
– posjetite postrojenje za biomasu i bioplin u Güssingu
Za detaljne informacije koje uključuju i opcije smještaja molimo posjetite službenu web stranicu
http://www.b2match.com/renewableguessing2012
Program događanja u privitku.
Karta Güssinga nalazi se ovdje (Google Maps).
Ako imate dodatnih pitanja obratite se Vašoj kontakt osobi pri Hrvatskoj gospodarskoj komori, gđi Jeleni Ravlić na e-mail adresu jravlic@hgk.hr ili na telefon 01 456 1526.
Vidimo se u Güssingu 31. svibnja 2012!

Poziv na info dan "Europska poduzetnička mreža i podrška za izvoz"
2012-05-30 14:32
Želite li otvoriti ili proširiti mogućnost izvoza?
Kako pronaći poslovne partnere u Europskoj Uniji?
Odgovore na ova i mnoga druga pitanja dobiti ćete na prezentaciji o Enterprise Europe Network – EEN ili Europskoj poduzetničkoj mreži, namijenjenoj vlasnicima i menadžerima malih i srednjih poduzeća. Ovom prezentacijom dobit ćete informacije o mogućnostima uključivanja u EEN mrežu i izradu vlastitog poslovnog ili tehnološkog profila, putem kojeg ćete se direktno povezati sa potencijalnim poslovnim partnerima u Europi.
Prezentacija se održava 30.05.2012. u 12 h u prostorijama PINS-a, I. G. Kovačića 3 u Skradu. Prezentacija je besplatna za poduzeća.Prijave se primaju do utorka 29.05.2012. na e-mail: pins@ri.t-com.hr ili na broj telefona 810-820.

Seminar "Programi potpora turističkom sektoru" u Karlovcu
2012-05-29 13:47
Zajednica kulturnog turizma pri HGK Županijskoj komori Karlovac i Sektor za turizam HGK, u suradnji s Europskom poduzetničkom mrežom organiziraju seminar o aktualnim programima bespovratnih financijskih potpora Ministarstva turizma, te o mogućnostima koje poduzetnicima stoje na raspolaganju iz sredstava fondova EU.
Seminar će se održati 29. svibnja (utorak) 2012. godine s početkom u 10.00 sati u dvorani Županijske komore Karlovac, Kralja Tomislava 19b, Karlovac.
Program:

9.45 – 10.00

Registracija sudionika

10.00 – 10.15

Dobrodošlica

10.15 – 10.45

Usluge HGK – Europske poduzetničke mreže (EEN) i pregled mogućnosti iz EU fondova (Vesna Torbarina, HGK, voditeljica EEN)

10.45 – 11.15

Programi Ministarstva turizma za povećanje turističke konkurentnosti u 2012.godini (Vesna Rajković, Ministarstvo turizma, Uprava za razvoj i konkurentnost turizma)

11.15 – 12.15

Pitanja

Pregled objavljenih programa Ministarstva turizma može se naći na Internet stranici Ministarstva turizma, ali i na stranici HGK Županijske komore Karlovac.
Pozivamo Vas da se odazovete ovom pozivu i upoznate se s mogućnostima financiranja Vaših aktualnih i potencijalnih turističkih projekata.

Poziv na radionicu: Pronađite međunarodnog poslovnog partnera/kupca/distributera
2012-05-25 13:55
Poslovno inovacijski centar Hrvatske – BICRO i Hrvatska gospodarska komora Zagreb, u sklopu Europske poduzetničke mreže (EEN) pozivaju Vas na radionicu:
Pronađite međunarodnog poslovnog partnera/kupca/distributera
Radionica će se održati u Vijećnici Hrvatske gospodarske komore Zagreb, Rooseveltov trg 2, u petak 25. svibnja 2012. s početkom u 9 sati, a osim što ćete biti upoznati s Bazom komercijalne suradnje i Bazom tehnološke suradnje, svi sudionici će moći u sklopu radionice besplatno izraditi vlastiti komercijalni i tehnološki profil.

Program:
08:30 Registracija
09:00 Općenito o Europskoj poduzetničkoj mreži (EEN) i međunarodnoj bazi KOMERCIJALNE suradnje
09:15 Izrada vlastitog profila u bazi KOMERCIJALNE suradnje
10:30 Pauza
11:00 Općenito o međunarodnoj bazi TEHNOLOŠKE suradnje
11:15 Izrada vlastitog profila u bazi TEHNOLOŠKE suradnje
12:30 Završni komentari
12:45 Završetak radionice

Preporuča se za radionicu ponijeti i laptop kako bi lakše sudjelovali u izradi vlastitog profila za međunarodne baze, no nije obavezno. Sudjelovanje je bez kotizacije.
Karakteristike KOMERCIJALNOG profila:
– predstavlja cijelu tvrtku ili pojedini proizvod ili uslugu za koji se traži distributer ili kupac na stranom tržištu
Karakteristike TEHNOLOŠKOG profila:
– predstavlja pojedinačnu tehnologiju za koju se traži strani partner za zajednički daljnji razvoj, za distribuciju na međunarodnom tržištu uz pružanje tehničke podrške (konzaltinga) ili partner za licenciranje

Prijavite se putem ONLINE obrasca OVDJE.

Za sva pitanja vezano uz radionicu molimo kontaktirajte:
Jelena Ravlić
jravlic@hgk.hr
01 4561 526

Vedran Đidara
vedran.didara@bicro.hr
01 2352 628

Poziv na seminar "KAKO POSLOVATI S FRANCUSKOM"
2012-05-22 13:38
Hrvatska gospodarska komora u suradnji s Veleposlanstvo Republike Francuske u Hrvatskoj organizira seminar “Kako poslovati s Francuskom”. Seminar će se održati 22. svibnja 2012. u Hrvatskoj gospodarskoj komori (Rooseveltov trg 2, Zagreb) s početkom u 9:00 sati, a namijenjen je hrvatskim tvrtkama koje već posluju s Francuskom ili pak onima koje imaju namjeru proširiti svoje poslovanje na navedeno tržište.
Teme seminara uključuju informaciju o sljedećem:
– specijalni zahtjevi koje pred hrvatske tvrtke stavlja francusko tržište;
– institucije i linkovi koji mogu biti od pomoći hrvatskim tvrtkama;
– sektori moguće suradnje;
– problemi s kojima se susreću hrvatske tvrtke;
– konkretna iskustva hrvatskih tvrtki i savjeti vezani uz poslovanje na francuskom tržištu.

Program seminara i prijavni obrazac nalaze se u prilogu.
Ukoliko ste zainteresirani za sudjelovanje, ljubazno Vas molimo da popunite prijavni obrazac i dostavite n/r. gđa. Andrea Petrić, viša stručna suradnica u Sektoru za međunarodne odnose HGK, najkasnije do 18. svibnja 2012. ( e-mail: apetric@hgk.hr ; fax: 01 4828 380 ).

Napominjemo da je sudjelovanje na seminaru besplatno za sve sudionike, a radni jezik seminara je hrvatski.

SEMINAR U SKLOPU PROJEKTA EntreprenuerSHEp Croatia – Europska mreža ambasadorica ženskog poduzetništva
2012-05-22 13:18 - 2012-05-24 13:18
Prvi u nizu od 5 seminara za žene – potencijalne buduće poduzetnice u sklopu projekta „EntreprenuerSHEp Croatia – Europska mreža ambasadorica ženskog poduzetništva“ održat će se u Osijeku. Seminari će se održavati 22.5., 23.5. i 24.5.2012. u Tera Tehnopolis d.o.o. na adresi Trg Ljudevita Gaja 6, Osijek. Seminari su besplatni, ali zbog ograničenog broja mjesta, registracija je obavezna. Prednost prijave na seminar imaju sudionice koje su prošle motivacijske seminare u Osijeku i Županji. Seminari su poludnevni, počinju u 9h, a završavaju u 16h. Svaki dan se predaju po dva modula s različitim temama.
Prvi dan, 22.5. održat će se modul pod nazivom „Od poslovne ideje do profita“ (kako do dobrih ideja, ideja i kreativnost, poslovna ideja-poslovna prilika, praktični rad) koji će predavati prof.dr.sc. Ivan Štefanić iz Tera Tehnopolis d.o.o. Drugi modul nosi naziv „Sve je marketing, marketing je sve“ (kako od ideje do tržišta, gerila marketing za početnike, osnovna načela i pravila uspješne prodaje, praktični rad) koji će predavati Mr.sci. Natalija Pekić, jedna od amabasadorica ženskog poduzetništva.
Drugi dan, 23.5. će se održati modul pod nazivom „Poslovno planiranje – od kuda krenuti“ (financiranje poduzetničkih poduhvata, je li planiranje stvarno važno?, osnove izrade poslovnog plana, praktični rad) koji će predavati Ana Nikšić, univ.spec.oec iz Tera Tehnopolis d.o.o. Drugi modul pod nazivom „Organizirajte svoj posao“ (osnove upravljanja poslovnim procesima, vođenje poslovne dokumentacije, praktični primjeri) će predavati Vitomir Tafra, predsjednik Uprave Obrazovne grupe Zrinski.
Treći dan, 24.5. će se održati modul pod nazivom „Poduzetnik u elektroničkom poslovanju“ (kako e-poslovanje može pomoći Vašem poslovnom pothvatu, Internet marketing – zašto web stranica, korištenje web stranice za prodaju, upravljanje e-poslovanjem) koji će predavati gosp. Andrija Petrović direktor Tehnološkog parka Varaždin. Drugi modul pod nazivom „Mogući pravni oblici organiziranja poduzetništva i poslovne odgovornosti“ (pravni oblici u poduzetništvu, zakonodavni okvir poduzetništva) će predavati Iva Buljubašić, univ.bacc.oec i Edo Musser, dipl.ing iz Tera Tehnopolis d.o.o.
Partneri u projektu su Hrvatska gospodarska komora, Tehnološki park Varaždin, Obrazovna grupa Zrinski, a projekt se financira iz projekta „Okvirni program za konkurentnost i inovacije“ (CIP-Competetiveness and Innovation Framework Programme).
Molimo Vas za seminar se prijavite na slijedećem link-u:
https://docs.google.com/spreadsheet/viewform?formkey=[REDACTED]
do 17.05.2012.
Za dodatna pitanja možete nazvati 031/ 251 002.

BioMed Israel 2012
2012-05-21 16:12 - 2012-05-23 16:12
You are invited to BioMed Israel 2012, to be held on 21-23 May, 2012 in Tel Aviv, Israel.
Last year’s conference drew 6,000 industry players, engineers and scientists, with 1,000 participants from 42 countries and in excess of 3,500 one-on-one meetings. We anticipate that this year’s conference will be just as great a success, and we are happy to offer you this opportunity to:
Meet top people in the Biomedical, Health Care and Life Sciences industries from Israel and abroadLearn about the latest developments, explore opportunities for new business ventures and make new contacts.
Benefits of participation include:
Access to leading companies and technologies in the fieldTailored support from the Enterprise Europe Network (EEN) in arranging relevant B2B meetings
Registration & Fees:
Conference Fees include: participation in all sessions, entrance to the exhibition, printed material of the conference, light refreshments during coffee breaks, lunches according to registration category, B2B meetings, invitation to the welcome reception. Click here to registerExhibition Fees include: Entrance to the exhibition, light refreshments during coffee breaks, B2B meetings. Click here to register

An overview of the CONFERENCE PROGRAM can be found here. Click here for REGISTRATION DETAILS.
Please contact Liron Eldar (Liron@matimop.org.il) for Enterprise Europe Network support.
We hope to have the opportunity of welcoming you at the event.

Poziv na Info dan "Mogućnosti za poduzetnike iz EU programa CIP i FP7"
2012-05-21 15:20
U HGK-Županijskoj komori Varaždin u ponedjeljak, 21. svibnja 2012. godine s početkom u 11,00 sati održat će se informativni dan na kojemu će poduzetnicima biti predstavljeni programi EU u kojima mogu sudjelovati. Prvenstveno će biti predstavljeni uvjeti upravo otvorenog natječaja iz programa CIP-EKO INOVACIJE.

Radionica o IPARD-u u Puli
2012-05-16 15:36
U Županijskoj komori Pula održat će se 16. svibnja radionica o IPARD-u, pretpristupnom programu Europske unije namijenjenom razvoju poljoprivrede i ruralnom razvoju. Ovaj ciklus besplatnih radionica organizira Hypo Alpe-Adria Banka d.d. u suradnji s Ministarstvom poljoprivrede i Hrvatskom poljoprivrednom komorom. U okviru IPARD programa Hrvatskoj je na raspolaganju 244,8 milijuna eura do ulaska u punopravno članstvo 2013. godine kada će sektoru poljoprivrede na raspolaganju biti puno izdašnija sredstva koja će, samo u prvoj godini punopravnog članstva, iznositi 421 milijun eura. Poziv, program i prijavnica dostupni su na:http://www.hypo-alpe-adria.hr/home.nsf/pages/javne_institucije-eu_desk-ipard_info_dani-1307

Poziv na radionicu :"SLING o bazama podataka u biotehnologiji"
2012-05-15 14:57
Hrvatska gospodarska komora u suradnji sa Odjelom za Biotehnologiju Sveučilišta u Rijeci oragnizira radionicu “SLING o bazama podataka u biotehnologiji”.Radioinca će se održati u prostorijama Znanstveno-tehnologijskog parka Sveučilišta u Rijeci 14.svibnja 2012 godine.
Službena stranica je (http://www.sling-diffusion.eu), a prijave za registraciju potražite na:
http://www.sling-diffusion.eu/participants/new?conference_id=27

Nacionalni info dan CIP Eko-inovacije 2012
2012-05-14 15:45
Već tradicionalno, početkom svibnja Europska komisija raspisuje natječaj za financiranje projektnih prjiedloga iz programa CIP Eko-inovacije, a ove godine se godine natječaj objavljuje 8. svibnja 2012.
Također već tradicionalno, Hrvatska gospodarska komora pobrinut će se da sve informacije o natječaju, mogućnosti, uvjeti i kriteriji pravovremeno dopru do hrvatskih subjekata. Povodom otvaranja natječaja iz EU programa CIP Eko-inovacije, 14. svibnja 2012. održat će se nacionalni info dan u organizaciji Europske poduzetničke mreže Hrvatske te Ministarstva poduzetništva i obrta, u Vijećnici Hrvatske gospodarske komore u Zagrebu, Rooseveltov trg 2, s početkom u 9:30.
Potvrđeno je sudjelovanje predstavnika Europske agencije za konkurentnost i inovacije (EACI) iz Brisela, gospodina Theodora Staikosa koji kao Project Officer radi na provedbi uspješnih projekata i jedan je od ključnih stručnjaka koji vode ovaj program.
Iskoristite njegovu prisutnost te ako imate već spremnu projektnu ideju prijavite se za individualne konzultacije s gospodinom Staikosom, kako biste dobili smjernice i korisne savjete pri samoj prijavi.
Nadalje, izuzetna nam je čast i ove godine ugostiti predstavnika uspješnog hrvatskog projekta RUCONBAR, profesora Lakušića, koordinatora projektnog tima koji je prvi u Hrvatskoj ostvario financiranje iz ovog kompleksnog ali izvrsnog programa financiranja.
Predstavit ćemo i novu pogodnost od nedavno dostupnu hrvatskim poduzetnicima – EU Sinergo krediti Privredne banke Zagreb. Riječ je o povoljnijim kreditima koje PBZ nudi poduzetnicima u suradnji s Europskim investicijskim fondom u okviru programa CIP EIP.
Naravno, info dan je i ove godine besplatan i dostupan svim hrvatskim poduzetnicima.
PROGRAM I PRIJAVNICA U PRIVITKU.
O CIP-u
CIP je provedbeni program Europske Unije koji ima za cilj potaknuti konkurentnost europskih poduzeća. Program se provodi od 2007. do 2013. godine i raspolaže budžetom od 3.62 milijardi eura, a namijenjen je prije svega financiranju projekata malih i srednjih poduzetnika. Također, CIP je program usmjeren održivom razvoju inovativnog malog i srednjeg poduzetništva, usklađen s politikom zaštite okoliša, korištenjem obnovljivih izvora energije, uz mogućnost lakšeg pristupa financijskim oblicima pomoći i učenja na primjerima najbolje prakse.
O Eko-inovacijama
Eko-inovacije, potprogram Programa Zajednice CIP, podrazumijevaju sve oblike inovacijskih aktivnosti koje rezultiraju ili čiji je cilj bitno poboljšanje zaštite okoliša. Eko-inovacije uključuju nove proizvodne procese, nove proizvode ili usluge te nove metode poslovanja i upravljanja, čije će korištenje ili provedba spriječiti ili znatno smanjiti rizike za okoliš, zagađenje i sve druge negativne posljedice uporabe resursa tijekom životnog ciklusa srodnih aktivnosti.
Prioritetna područja su i ove godine sljedeća, a sukladno politikama Europske unije: recikliranje i iskorištavanje otpadnih materijala, sektor graditeljstva: smanjenje potrošnje resursa i otpada u proizvodnji, prehrambeni proizvodi i učinkovito korištenje vode, zeleno poslovanje i “inteligentna” nabava.

Međunarodni poslovni sastanci tvrtki iz područja kreativnih industrija
2012-05-10 16:24
BROKERAGE EVENT- međunarodni poslovni sastanci tvrtki iz područja
kreativnih industrija

10 Svibnja 2012, Tehnološki park Varaždin, Centar kreativnih industrija CREATI::VA
Varaždin, Hrvatska

Opis tema koje će biti prezentirane:
1. “Kulturni kvartovi” kao model urbane regeneracije
Radionica “Kulturni kvartovi kao model urbane regeneracije je zamišljena kao prikaz strukturnih obilježja i principa koji su osnova za stvaranje modela za urbanu obnovu. Glavni zadatak kulturnog kvarta je susret sa stvarnim potrebama građana i aktivaciju razvojnih potencijala stvaralačkih snaga prisutnih na teritoriju određenog kvarta.
Radionica je podijeljena u dva dijela – teorijski i praktični.Teoretski dio sadrži ekskurzus centara kreativnih / kulturnih industrija počevši od ex-industrijskog grada sa sjevera Engleske (Sheffield, Wolverhampton, Newcastle) međunarodno priznatih centara kao Museumsquartieru u Beču, Temple Bar u Dublinu, Grand Opera House u Belfast na kulturne četvrti u Bolton. Nakon teorije radionice sudionici će imati priliku da sudjeluju u radnom dijelu ujključivanjem u kreativno promišljanje urbanog razvoja..
Predstavlja: Nataša Korošec, diplomirala je na Akademiji likovnih umjetnosti u Santa Giulia u Bresci. Master u marketing i menadžment u kulturi i umjetnosti u Cattolica del Sacro Cuore u Brescia. Kao likovni umjetnik, radi na konceptu identiteta i slobode. Koristi razne forme umjetničko izraza: skulpture, fotografije, instalacije, slikarstvo, performanse …, u suradnji s industrijom i akademskom zajednicom kako bi se postigli snažni rezultati inovativnim pristupima u razvoju kreativnosti, inovativnosti i poduzetništva unutar gradskih gospodarstava.
2. Inovativni poslovni modeli u kretivnoj industriji
Novi modeli distribucije i promovije potiću promjene u funkcioniranju tržišta. Što je još važnije za odabir autonomnih radnji pojedinaca ili tvrtki, novi alati za informacijskih i komunikacijskih tehnologija omogućuju kreativno izražavanje i distribuciju proizvoda i usluga, čak i za one koji nisu imali priliku doći do šire publike.
kako alati novih tehnologija utječu na rad u kreativnom gospodarstvu? Ili kako objasniti visoke profite na besplatnom, partnerstvu sa kupcima i konkurencijom, ili koristiti kreativnost nekog drugog za poboljšanje vlastite konkurentnosti….
Predstavlja: Boris Golob mag.ing. poslovni savjetnik i predavač čije su savjetodavne usluge usmjerene na razvoj sustava mjerenja strateških pokazatelja poslovanja, na projekte „customercentric“ reinžinjeringa i integracije marketinga, prodaje i postprodajnih usluga te na unapređenje i inoviranje poslovanja. Tijekom svoje karijere je sudjelovao u projektima razvoja i komercijalizacije inovacija proizvoda, usluga i načina poslovanja u trgovini, uslužnim djelatnostima, ugostiteljstvu, metalnoj industriji, proizvodnji roba široke potrošnje, IT sektoru i energetici.
Kao predavač razvija tridesetak različitih edukacija temeljenih na najnovijim svjetskim teoretskim i praktičnim saznanjima upravljanja obogaćenih iskustvima i mogućnostima primjene u domaćem gospodarstvu, u organizaciji poduzeća Dragon d.o.o. Rijeka i u suradnji s Hrvatskom gospodarskom komorom HGK, Hrvatskom udrugom poslodavaca HUP, Europskom poduzetničkom mrežom EEN, Poslovno inovacijskim centrom BICRO na kojima je sudjelovalo oko 2.000 polaznika iz dvjestotinjak poduzeća.
Član je Udruge poslovnih savjetnika, EFQM ovlašteni procjenitelj izvrsnosti (EFQM European Excellence Assesor), BICRO savjetnik, predavač PUMA programa usavršavanja menadžera pri Hrvatskoj udruzi poslodavaca, trener procesnog benchmarkinga prema EFQM metodologiji.
Od 2010. godine je direktor Znanstveno-tehnologijskog parka Sveučilišta u Rijeci.
3. razvoj kreativne industrije u kontekstu socijalnog poduzetništva
Socijalno poduzetništvo je u procesu ubrzanog razvoja i privlai pozornost različitih sektora, a posebno je značajno kao kontekst za razvoj kreativnih industrija. Pojam socijalnog poduzetništva pojavljuje se u medijima, predmet je proučavanja na sveučilištima, te u različitom kontekstu pruža informacije o strategijama različitih istaknutih organizacija koje ohrabruju socijalni razvoj. Postoji nekoliko razloga zašto socijalnog poduzetništvo postaje sve popularnije: kao temeljni razlog mogli bismo spomenuti da u socijalnim poduzetnicima postoji nešto što je zanimljivo i atraktivno – osobito se to odnosi na priču o tome kako i zašto rade ono što rade. Ti izvrsne pojedinci uspjeli su unatoč svim preprekama za ostvarivanje svoje briljantne ideje i stvaranje novih proizvoda i usluga koje dramatično poboljšavaju živote svih nas. Socijalno poduzetništvo naglašava važnost poticanja društvenih promjena ….
Prezentira: Goran Milosevic univ.dipl.oec., Konzultant sa širokim profesionalnim i praktičnim iskustvom u uspješnoj realizaciji projekata. Provodi različite treninge i edukacije odraslih u području socijalnog poduzetništva.

YAPI -TURKEYBUILD 2012, Poslovni susreti u Istanbulu
2012-05-03 10:49 - 2012-05-04 10:49
Enterprise Europe Network ISTANBUL (IST BUSSINOVA – Istanbul Chamber of Industry) and YEM Fair is organizing the Brokerage Event at TurkeyBuild which is one of the biggest fair in construction sector. In 2011, 1100 domestic and foreign companies have participated to the fair and 111.320 professional representatives have visited the fair. The total area of the fair ground is 81.000 sqm covering 12 Halls and outdoor area.
The main sectors involved are:
-JOINERY (DOORS – WINDOWS), FACADE,
-FINISHING, COVERINGS, INTERIOR DOORS AND ACCESSORIES,
-INSULATION, BUILDING CHEMICALS, ROOF,
-STRUCTURAL SYSTEMS, LANDSCAPING, INSTALLATION
-INTERNATIONAL GROUP PARTICIPATIONS,
-AUTOMATIC DOOR-GATES, SUN PROTECTION,
-CONSTRUCTIONAL STEEL, PREFABRICATED STRUCTURES,
-ELECTRICITY, LIGHTING, AUTOMATION, ELEVATOR, SOFTWARE,
-CONSTRUCTION MACHINERY AND HAND TOOLS,
It is possible to get more information about YAPI -Turkey Build b2b meetings from below web site:
http://www.een-b2b.org/trbuild2012/ShowContent.aspx?id=162

The fair is an opportunity to see the latest product, technologies and services in Europe, North Africa and Middle and Near East for the visitors.
The Brokerage Event at YAPI -Turkeybuild will be held in 3-4 May 2012.
You can reach the detailed information about the fair from http://www.yemfuar.com/English.aspx?Sid=2017
For Detailed Information:

Mehmet Akif MERAL |trbuild@iso.org.tr | Tel: 0212 292 21 57 / 173
İstanbul Chamber Of Industry

Enterprise Europe Network İSTANBUL

Poziv na posjet delegacije gospodarstvenika iz Srbije - Poslovni razgovori -
2012-04-26 11:00
Županijska komora Rijeka u suradnji s Privrednom komorom Srbije organizira prijem gospodarske delegacije. U sklopu poslovnog susreta biti će organizirani poslovni razgovori srpskih i hrvatskih tvrtki koji će se održati 26. travnja 2012, godine u velikoj dvorani ŽK Rijeka, Bulevar oslobođenja 23.
Program:
9.30 – 10.00 Registracija sudionika
10.00 – 10.15 Pozdravna riječ
mr.sc. Vinko Mičetić, predsjednik ŽK Rijeka
Zoran Popović, konzul žerar Generalnog konzulata Republike Srbije u Rijeci
prof.dr.sc. Vidoje Vujić, obnašatelj dužnosti Župana Primorsko-goranske županije
10.15 – 11.00 Riječ voditelja delegacije PK Srbije i predstavljanje srpskih tvrtki, g. Milivoje Miletić, direktor Biroa za regionalnu suradnju PK Srbije
Informacija o gospodarskim odnosima Hrvatske i Srbije, g. Goran Masnec, direktor predstavništva HGK u Srbiji
Informacija o gospodarstvu Primorsko-goranske županije, g. Igor Frković, stručni suradnik Odsjeka za industriju ŽK Rijeka
11.00 – 11.15 Pauza za kavu
11.15 – 13.00 Bilateralni razgovori tvrtki
13.00 Domjenak
U prilogu Vam dostavljamo popis članova srpske delegacije s opisom djelatnosti i područjem interesa tvrtki te Obrazac za prijavu. Molimo da zanimanje za sudjelovanje u poslovnim razgovorima iskažete dostavom popunjenog Obrasca najkasnije do petka, 20. travnja 2012. godine.

Poziv na Hrvatsko-Mađarski poslovni skup
2012-04-26 10:23
Hrvatska gospodarska komora Županijska komora Split i Veleposlanstvo Republike Mađarske u Zagrebu, pozivaju Vas na

Mađarsko –hrvatski poslovni skup
na temu zaštita okoliša
koji će se o održati u prostorijama Županijske komore Split, Obala Ante Trumbića 4 dana 26.04.2012. (četvrtak) u 09.30 h
Uz brojne mađarske tvrtke, institucije, skupu će prisustvovati i pomoćnik ministrice za zaštitu okoliša, predstavnici ureda za zaštitu okoliša Splitsko dalmatinske županije, predstavnici grada Splita, koji će prema programu koji dostavljamo u privitku, održati izlaganja na temu aktualnog stanja te problematike u zbrinjavanju otpada.
Nadamo se da će i Vaša tvrtka svojim sudjelovanjem doprinijeti razmjeni isustava na ovu temu te u direktnom kontaktu s mađarskim tvrtkama predstaviti svoje poslovanje.
Molimo da popunjavanjem prijavnice, najkasnije do 20.04.2012. osigurate svoje mjesto na ovom značajnom gospodarskom događaju.
Program:
Četvrtak, 26. travnja 2012.
Mjesto održavanja: Županijska komora Split, Obala Ante Trumbića 4
Jezik komunikacije tijekom foruma: engleski (hrvatsko-engleski simultani prijevod)
10.00-10.20 Pozdravni govori s hrvatske i mađarske strane
predsjednica Županijske komore Split gđa. Jadranka Radovanić
župan Splitsko-dalmatinske županije gosp. Ante Sanader
počasni konzul Mađarske dr. Ivo Staničić
izvršna direktorica Udruženja pružatelja usluga i proizvođača u industriji zaštite okoliša dr. Hilda Farkas
10.20-11.00 prof.dr.sc. Davor Škrlec, pomoćnik ministrice i osobni izaslanik ministrice zaštite okoliša i prirode:
predstavnik Upravnog odjela za graditeljstvo, komunalne poslove, infrastrukturu zaštitu okoliša Splitsko–dalmatinske županije:
Aktualno stanje problematike zbrinjavanja otpada u Splitsko-dalmatinskoj županiji
predstavnik grada Splita- prof. dr.sc. Jakša Miličić, savjetnik gradonačelnika za poslove gospodarenja komunalnim otpadom:
Regionalni centar za zbrinjavanje otpada
Sanacija odlagališta komunalnog otpada – Karepovac
11.00-11.40 Razvojna strategija mađarske industrije zaštite okoliša, uloga industrije zaštite okoliša u oživljavanju gospodarstva dr. Hilda Farkas
11.40-12.00 Stanka za kavu
12.00-12.15 Predstavljanje mađarskih tvrtki
12.15-14.00 Bilateralni razgovori (osiguran mađarsko/hrvatski prijevod)
14.00-15.00 Domjenak

Poziv na radionicu: "PROMOCIJA ISTRAŽIVANJA I INOVACIJA U FUNKCIJI KONKURENTNOSTI"
2012-04-20 15:09
20. travnja 2012, na Kampusu Sveučilišta u Rijeci, zgrada Znanstveno-tehnologijskog parka – STeP RI, Rijeka
koji u partnerstvu organiziraju Tehnički fakultet Sveučilišta u Rijeci, Znanstveno-tehnologijski park – STeP RI i Europska poduzetnička mreža Hrvatske-EEN, u okviru projekta WBC-VMnet i EEN, s ciljem jačanja suradnje između znanosti i gospodarstva, posebice u području istraživanja i inovacija.
U okviru radionica, nakon uvodnog otvaranja biće predstavljeni različiti primjeri implementacije istraživanja i inovacija sa akademske strane, tako i uspješni primjeri poslovne zajednice koji temelje svoj razvoj na ulaganjima u istraživanja i inovacije. Temeljem toga, biće predstavljeni i sustavi potpore inovativnim poduzetnicima, kao i vrlo povezana tema zaštita intelektualnog vlasništva.
Poslijepodnevni dio rezerviran je za „brokerage“ aktivnosti gdje je cilj kroz promociju i mobilizaciju istraživačkih resursa u regiji, pokrenuti inovacije u domaćim poduzećima i njihovo veće uključenje u međunarodne projekte što će omogućiti i pojedinačni sastanci zainteresiranih strana.
Osim učešća predstavnika Sveučilišta, potpornih subjekata, partnerskih institucija, WBC-VMnet i EEN projekta, te stručnjaci iz područja istraživanja, inovacija i intelektualnog vlasništva.
Cilj je okupiti na jednom mjestu što veći broj poduzeća, istraživačkih timova, institucija za potporu malim i srednjim poduzećima, razvojnih agencija, kao i predstavnika fondova za financiranje istraživanja i inovacija.
U cilju što bolje organizacije skupa (Agenda u prilogu) općenito, a posebice „brokerage“ aktivnosti molimo Vas Vaše učešće prijavite najkasnije do 18. travnjapopunjavanjem Registracijskog upitnika, također u prilogu, i na taj način omogućite predstavljanje vaših istraživanja, proizvoda, usluga i projektnih ideja, potencijalnim partnerima ili jednostavno sudjelujete.

Poziv na seminar: "Metode i politike određivanja cijena"
2012-04-12 09:42
Metode i politike određivanja cijena
koji će se održati u četvrtak, 12. travnja 2012. godine u prostorima
Znanstveno-tehnologijskog parka Sveučilišta u Rijeci d.o.o. pod pokroviteljstvom Europske poduzetničke mreže (European Enterprise Network-EEN http://www.een.hr/)
U današnjem okruženju ekonomska kretanja koja utječu na profitabilnost se mijenjaju kod svake promjene tehnologije, zakonodavstva, tržišta, relativnih troškova proizvodnje, potrošačevih potreba i konkurencije. Samim time dolazi do potrebe za promjenama cijena. Znate li da promjena cijene od samo 1% može povećati dobiti za čak 10%. Dobro formiranom cjenovnom politikom možete zahvatiti veće tržište, imati zadovoljnije kupce i više zarađivati.
Odluka o razini cijene je vrlo kompleksna i uvelike ovisi o potražnji, troškovima, konkurenciji i percepciji vrijednosti proizvoda.
Kako onda odrediti „pravu cijenu“, „optimalnu cijenu“? Kako se nositi s prigovorima na cijenu? Kako reagirati na zahtjeve za „odstupanjem od cijene“? Kako komunicirati vrijednost i cijenu proizvoda ili usluge?
Cilj seminara je pružiti polaznicima uvid u metode i politike određivanja cijena sa svrhom postizanja dugoročne profitabilnosti poduzeća.
Edukacija je namijenjena poduzetnicima početnicima ali i vlasnicima i članovima uprava postojećih malih i srednjih poduzeća.
SADRŽAJ
Što je cijena?
Cijena i ostali elementi marketinškog miksa
Pitanja koja se pojavljuju prilikom odlučivanja o cijeni:
Metode određivanja cijena
Određivanje cijene temeljeno na percepciji vrijednosti
Interakcija prodavač kupac
Razvoj politike cijena
Politika cijena kao odgovor na prigovor o cijeni
Politike cijena u doba recesije
Komunikacija vrijednosti
Komunikacija cijene
Trajanje i način prijave
Mjesto održavanja: Znanstveno-tehnologijski park Sveučilišta u Rijeci d.o.o., Slavka Krautzeka 83/a, Rijeka (učionica na prvom katu)
Trajanje: 9:00-15:30 sati Cijena: NE PLAĆA SE (seminari su plaćeni od strane Europske poduzetničke mreže)
Prijavite se tako što ćete poslati ispunjenu prijavnicu mailom na jbmarcelja@uniri.hr najkasnije do utorka, 10. travnja 2012 do 16h.
Eventualnu spriječenost molimo javiti na 051 265 962 ili 099 241 48 49.
Broj sudionika je ograničen, a prijave se prihvaćaju prema redoslijedu zaprimanja. Prijava druge osobe iz iste tvrtke prihvaća se u slučaju preostalih slobodnih mjesta. Dodatne informacije o seminaru možete dobiti putem telefona pozivom na broj: +385 (0)51 265 962 ili 051 265 961.
Predavačica
Jana Blažević Marčelja imenovana je voditeljicom ureda Znanstveno-tehnologijskog parka Sveučilišta u Rijeci u ožujku 2009. godine. na kojoj poziciji i danas radi kao osoba odgovorna za administrativno i financijsko poslovanje. Tijekom svog rada se kontinuirano educira te postaje certificirani Pricing Professional pri Professional Pricing Society. Diplomirala je na ekonomskom fakultetu u Rijeci te se stručno usavršavala u Beču nakon čega je vodila niz razvojnih projekta. Ima devet godina iskustva na području edukacije, razvoja novih proizvoda, unapređenja poslovnih procesa te razvoja novih tehnoloških rješenja.

Međunarodni susret u Budimpešti 02.-03.04.2012. (prehrambena industrija)
2012-04-02 15:01 - 2012-04-03 15:01
Međunarodni susret u Budimpešti 02.-03.04.2012. (prehrambena industrija)
Imate ideju za razvojni međunarodni projekt i tražite partnera iz prehrambene ili neke druge vezane industrije? Željeli biste sudjelovati u programu EUREKA?
U Budimpešti u razdoblju 02.-03.04.2012. održava se međunarodni susret (“Food for future – future of food”).
Popunite obrazac za iskazivanje projektne ideje na dnu stranice i pošaljite ga na nora.jeney@ngm.gov.hu do srijede 28.3. te pronađite partnere.
Na taj način možete sudjelovati bez da fizički putujete u Mađarsku.
Više o događanju i programu susreta:
http://eureka.kormany.hu/food-for-future-future-of-food-budapest

WhoHack – kombinacija dobre zabave i zanimljivog projekta
2012-03-30 14:04
Veliko nam je zadovoljstvo najaviti drugi hackathon koji startup firma WhoAPI i Znanstveno-tehnologijski park Sveučilišta u Rijeci (uz potporu Europske poduzetničke mreže) organiziraju dana 30. ožujka 2012. godine u Rijeci (Kampus u Rijeci, zgrada Znanstveno-tehnologijskog parka, Slavka Krautzeka 83/a).
WhoAPI je projekt koji je pokrenula mlada tvrtka Pametni Upiti iz Rijeke koja je zahvaljujući svojoj inovativnosti i tržišnom potencijalu postala korisnik potpora u Znanstveno-tehnologijskom parku (program inkubacije).
Zadatak na WhoHack-u je napraviti mobilnu aplikaciju za iOS, Android, Windows Phone ili, ako se ne radi o nativnom rješenju, za JS/HTML5/Canvas u manje od 10 sati. Osnovni cilj je da se što više „ninja developera“ dobro provede stvarajući zanimljiv projekt.
Agenda: 10:00 – kava u Caffe bar Fusion (prvi kat) 11:00 – kreće hakiranje 12:30 – ručak (restoran u Kampusu) 13:30 – nastavlja hakiranje 18:00 – pizza time 21:00 – rok za izradu i objavu rješenja
Kako se prijaviti?
Sudjelovanje na WhoHack-u je besplatno. Možete se prijaviti kao developer (maksimalni broj sudionika 42) ili kao „smetalo“ (odnosno osoba koju jednostavno zanima WhoHack). U oba slučaja samo kliknite na sljedeći link https://www.entrio.hr/event/whohack-02-225.
Nagrada
Poslovno mentoriranje stručnjaka iz Znanstveno-tehnologijskog parka Sveučilišta u Rijeci Besplatni upad na Cloud i domain konferenciju koja će se održati 16. Lipnja u Rijeci Buduća pomoć WhoAPI-jevog tima Jedno iznenađenje
